
Dolgozatomban kitérek a „lumpennek” nevezett társadalmi réteg kialakulására, jelentőségére, az irodalomban betöltött szerepére és történeti áttekintésére. Miként kapcsolható össze a szocialista rendszer hazai kiépülésével és a szépirodalom egyes ágaival.
Egy szociográf és egy szépirodalmi írást veszek alapul: Ambrus Péter: A Dzsumbuj és Spiró György: Csirkefej című műveit. Egy dráma sajátosságain keresztül miként lehet egy társadalmi problémát feltérképezni.
Kitérek a Csirkefejben megjelenő kommunikáció problémakörére. A nyelv leredukálódása, mely egy megakadályozhatatlan velejárója a kornak, s eme társadalmi réteg kultúrájának. Majd kifejtem, az idő, illetve idő nélküliség szerepét a műben, és a helyszín, mint a tér jelenlétének fontosságát.



